Source: http://docplayer.fi/3926634-Hameenlinnan-asemakaava-alueiden-lepakkoselvitys-vuonna-2013.html
Timestamp: 2018-05-21 04:22:31+00:00
Document Index: 26633726

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko\n', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

Hämeenlinnan asemakaava-alueiden lepakkoselvitys vuonna PDF
Download "Hämeenlinnan asemakaava-alueiden lepakkoselvitys vuonna 2013"
1 Hämeenlinnan asemakaava-alueiden lepakkoselvitys vuonna 2013 Espoo 2013
2 Hämeenlinnan asemakaava-alueiden lepakkoselvitys vuonna SISÄLLYSLUETTELO Tiivistelmä Johdanto Tulokset ja niiden tarkastelu Johtopäätökset ja toimenpidesuositukset Kirjallisuus Liite 1. Menetelmäkuvaus Liite 2. Lepakkoselvityksen tulokset Liite 3. Taustatietoa suomen lepakoista Kannen kuva: Karttakuvat: Pohjakartat: Kirjoittajat: Toimittaja: Kiitokset: Thomas Lilley / Näkymä Luukkaanlahdelle Faunatica Oy Maanmittauslaitos Thomas Lilley ja Marko Nieminen Elina Manninen Heli Jutila (Hämeenlinnan kaupunki)
3 Hämeenlinnan asemakaava-alueiden lepakkoselvitys vuonna Tiivistelmä Hämeenlinnan lepakkoselvitys 2013 on osa kuuden asemakaava-alueen luontoselvityksiä, jotka Faunatica Oy toteutti Hämeenlinnan kaupungin toimeksiannosta. Lepakoita selvitettiin viidellä alueella: (1) Siiri, (2) Kantolanniemi ja Luukkaanlahti, (3) Eteläranta, (4) Varikonniemi ja (5) Aulangon siirtolapuutarha. Hämeenlinnan lepakkolajisto ja tiheydet eivät poikkea Etelä-Suomessa yleisesti samankaltaisissa ympäristöissä tehdyistä havainnoista. Selvitysalueilla havaittiin Suomen kolme yleisintä lajia tai lajiparia: pohjanlepakko, vesisiippa sekä viiksisiippa/isoviiksisiippa. Lisäksi havaittiin yksi todennäköisesti muuttava isolepakko. Siirissä havaittiin vain vähän lepakoita eikä yhdyskunnasta, lisääntymisyhdyskunnasta tai tärkeästä ruokailualueesta ollut viitteitä. Kantolanniemessä kaupungin puistotoimen varastoalueella oli runsaasti pohjanlepakoita sekä viiksisiippalajin tai -lajien edustajia etenkin elokuussa, mikä viittaa siihen, että lisääntymisyhdyskunnat ovat kartoitusalueen sisällä, joidenkin satojen metrien säteellä havainnointialueesta. Kyseinen varastoalue on myös hyvin tärkeä lepakoiden ruokailualue. Etelärannan ranta ja rantavedet on lepakoille merkittävä ruokailualue samoin kuin Varikonniemi kokonaisuudessaan. Etelärannassa ruokaili vesisiippoja ja pohjanlepakoita sekä Varikonniemessä näiden lisäksi viiksisiippalajin tai -lajien edustajia. Aulangon siirtolapuutarhan alue tarjoaa lepakoille hyvät mahdollisuudet lisääntymiseen, ja alueella on todennäköisesti viiksisiippalajin tai -lajien lisääntymisyhdyskunta. Elokuun korkeat ruokailevien lepakoiden havaintomäärät, etenkin Etelärannassa ja Varikonniemellä, johtuvat todennäköisesti lepakoille tyypillisestä loppukesän kausittaisesta liikehdinnästä ja lisääntymisparvelusta.
4 Hämeenlinnan asemakaava-alueiden lepakkoselvitys vuonna Johdanto Hämeenlinnan kaupunki tilasi Faunatica Oy:ltä kuuden asemakaava-alueen luontoselvitykset Selvityksissä paikannettiin lepakoiden, liito-oravan ja viitasammakon sekä huomionarvoisten lintulajien lisääntymis- ja levähdyspaikkoja. EU:n luontodirektiivin liite IV ja luonnonsuojelulain 49 sekä EUROBATS-sopimus velvoittavat suojelemaan lepakoille tärkeät talvehtimis-, lisääntymis- ja levähdyspaikat, päiväpiilot, ruokailualueet sekä muuttoreitit (Luonnonsuojelulaki 1996, Luonnonsuojeluasetus 1997/2005, Ympäristöministeriö 2007). Lepakoita inventoitiin viidellä alueella: (1) Siiri, (2) Kantolanniemi ja Luukkaanlahti, (3) Eteläranta, (4) Varikonniemi ja (5) Aulangon siirtolapuutarha (kuva 1). Lepakkoselvityksen päämääränä oli selvittää alueella esiintyvät lepakkolajit ja niiden suosimat alueet sekä siten lepakoiden kannalta säilyttämisen arvoiset kohteet. Tässä raportissa selostetaan maastoselvityksen tulokset ja arvioidaan, onko näillä viidellä asemakaava-alueella lepakoille merkittäviä levähdys- tai lisääntymispaikkoja, ruokailu- tai siirtymäreittejä tai muita lepakoiden käyttämiä alueita. Raportissa annetaan suosituksia siitä, mitä kaava-alueiden jatkosuunnittelussa tulee ottaa huomioon lepakoiden kannalta.
5 Hämeenlinnan asemakaava-alueiden lepakkoselvitys vuonna Kuva 1. Lepakkoselvitysalueet: (1) Siiri, (2) Kantolanniemi ja Luukkaanlahti, (3) Eteläranta, (4) Varikonniemi ja (5) Aulangon siirtolapuutarha.
6 Hämeenlinnan asemakaava-alueiden lepakkoselvitys vuonna Tulokset ja niiden tarkastelu Hämeenlinnan kartoitusalueet vaihtelivat suuresti lepakkotiheyksiltään sekä alueiden välillä että ajallisesti alueiden sisällä. Selvitysalueella tehtiin kesä-, heinä- ja elokuun käynneillä järjestyksessä 35, 16 ja 63 lepakkohavaintoa neljästä eri lajista/lajiparista. Tarkemmat havaintotiedot on esitetty liitteessä 2. Hämeenlinnan lepakkolajisto ja tiheydet eivät poikkea Etelä-Suomessa yleisesti samankaltaisissa ympäristöissä tehdyistä havainnoista. Selvitysalueilla havaittiin Suomen kolme yleisintä lajia tai lajiparia: pohjanlepakko, vesisiippa sekä viiksisiippa/isoviiksisiippa. Lisäksi havaittiin yksi isolepakko. Isolepakko on jokavuotinen mutta harvinainen muutttava lepakkolaji eteläisessä Suomessa (Suomen Lepakkotieteellinen yhdistys 2008). Maamme viidenneksi yleisintä lepakkolajia, korvayökköä, ei tavattu Hämeenlinnan kartoitusalueilta, vaikka esimerkiksi Aulangolla olisi ollut lajille sopivaa elinympäristöä niin saalistuksen kuin päiväpiilojen osalta. Hämeenlinnan kahdella kartoitusalueella, Aulangolla ja Kantolanniemellä, oli viitteitä pohjanlepakon sekä viiksisiippalajin tai -lajien lisääntymisestä sen lisäksi, että näillä alueilla oli tärkeäksi havaitut ruokailualueet. Myös Etelärannalta ja Varikonniemeltä löydettiin tärkeäksi luokiteltavia ruokailualueita, etenkin kummankin alueen rannat ja rantavedet. Jatkosuunnittelussa huomioon otettavaksi suositeltavat alueet on esitetty liitteen 2 kuvissa Alueet on arvotettu erikseen Suomen lepakkotieteellisen yhdistyksen (2011) antaman ohjeistuksen mukaan (ks. liite 1).
7 Hämeenlinnan asemakaava-alueiden lepakkoselvitys vuonna Johtopäätökset ja toimenpidesuositukset 3.1. Lepakoille tärkeät alueet Luokka I: Lisääntymis- ja levähdyspaikat Alue 1) Siirissä havaittiin vähän lepakoita. Alueella ei havaittu emojen perässä lentäviä poikasia, tai rakennuksista tai puiden koloista lentoon lähteviä lepakoita. Alueella todennäköisesti levähtää yksittäisiä lepakoita, mutta yhdyskunnasta tai lisääntymisyhdyskunnasta ei ollut viitteitä. Alue 2) Kantolanniemessä oli lepakoita runsaasti etenkin elokuussa. Tällöin havaittiin pohjanlepakoiden ja viiksisiippojen poikasia lennossa jättipalsamin valloittamalla kaupungin puistotoimen varastoalueella. Lepakoiden korkea tiheys viittaa siihen, että lisääntymisyhdyskunnat ovat kartoitusalueen sisällä, joidenkin satojen metrien säteellä havainnointialueesta. Siirtolapuutarhassa havainnoitiin joitakin yksittäisiä pohjanlepakoita, joiden levähdyspaikat ovat todennäköisesti puutarhan mökeissä. Liitteen kuvassa 2.2 rajattu alue tulisi ottaa huomioon luokan I alueena. Alue 3) Etelärannalla havaittiin hyvin vähän lepakoita kesä- ja heinäkuussa. Elokuussa havaittiin huomattavasti enemmän lepakoita, mutta ei poikasia. On todennäköistä, että Etelärannan ranta on alkukesästä liian avoin valoa arasteleville vesisiipoille. Alue 4) Varikonniemi voisi maaston perusteella olla potentiaalinen lisääntymisalue etenkin viiksisiipoille, mutta mitään viitteitä lisääntymisestä ei löydetty. Alueen suhteellisen hyväkuntoiset hylätyt rakennukset todennäköisesti ovat ainakin pohjanlepakoiden päiväpiiloja. Pohjanlepakoita oli alueella paljon jo alkukesästä heti hämärän tultua. Kiinnostavana yksityiskohtana havaittiin, että Wanaja-festivaalien aikana alueella havaittiin huomattavasti vähemmän lepakoita kuin muilla kerroilla. Äänisaasteen vaikutuksia lepakoihin on tutkittu (Shirley ym. 2001) ja havaittu, että kova ääni vaikuttaa lepakoiden saalistuslennolle lähdön ajankohtaan. Alue 5) Aulangon siirtolapuutarhan alue tarjoaa lepakoille hyvät mahdollisuudet lisääntymiseen. Alueen itärannan sekametsässä havaittiin viiksisiippalajien poikasia lentämässä emojensa perässä elokuussa. Yhdyskunnat sijaitsevat usein alle 300 metrin päässä poikasen havainnointipaikasta, joko puun kolossa, kaarnan alla tai rakennuksen kattorakenteissa. Kuvassa 2.5 rajattu alue tulisi ottaa huomioon luokan I alueena. Luokka II: Tärkeät ruokailualueet ja siirtymäreitit Alue 1) Siirissä ei havaittu tärkeitä ruokailualueita, jossa useita lepakoita ruokailisi samanaikaisesti. Alue 2) Kantolanniemessä puutarhatoimen varikko on paitsi luokan I alue myös hyvin tärkeä ruokailualue, joka tulisi ottaa huomioon alueen jatkosuunnittelussa myös luokan II alueena. Alueella tavattiin ruokailemassa yhtäaikaisesti lukuisia pohjanlepakoita ja viiksisiippalajin edustajia. Alue 3) Etelärannan ranta ja rantavedet on lepakoille merkittävä ruokailualue. Kuvassa 2.3 rajattu alue tulisi ottaa huomioon luokan II alueena. Alueella tavattiin ruokailemassa vesisiippoja ja pohjanlepakoita. Rajatun alueen ulkopuoliset havainnot olivat huomattavan vähäisiä. Avoin ympäristö ei sovi lepakoille ja etenkin alueen lukuisat valaisimet karkottavat ruokailevat lepakot (Stone ym ja 2012).
8 Hämeenlinnan asemakaava-alueiden lepakkoselvitys vuonna Alue 4) Varikonniemi on kokonaisuudessaan merkittävä ruokailualue. Alkukesästä pohjanlepakot ruokailevat alueen läpi risteilevillä poluilla. Loppukesästä, elokuussa, lepakot ruokailivat lähes yksinomaan rannan tuntumassa. Elokuussa alueella havaittiin ruokailevia vesisiippoja, viiksisiippalajin edustajia, pohjanlepakoita ja isolepakko. Varikonniemen valaisematon, rakentamaton ranta tuottaa runsaasti hyönteisravintoa lepakoille. Kuvassa 2.4 rajattu alue tulisi ottaa huomioon luokan II alueena. Alue 5) Aulangolla lepakot ruokailevat etenkin alueen itärannan sekametsässä ja rannan tuntumassa, missä tavattiin pohjanlepakoita, vesisiippoja ja viiksisiippalajia. Sekametsä oli etenkin viiksisiippalajin/lajien suosiossa. Luokka III: Muut lepakoiden käyttämät alueet Varikonniemellä elokuussa havaittu isolepakko ei todennäköisesti ollut paikallinen vaan muuttomatkalla. Tähän viittaavat puuttuvat havainnot aikaisemmilta kartoituskerroilta ja havainnon osuminen muuttokaudelle. Elokuun korkeat ruokailevien lepakoiden havaintomäärät, etenkin Etelärannassa ja Varikonniemellä, joissa ei ole lepakoille selkeitä yhdyskuntien päiväpiiloja, johtuvat todennäköisesti lepakoille tyypillisestä loppukesän kausittaisesta liikehdinnästä. Lisääntymisyhdyskuntien hajottua lepakot laajentavat ruokailualuettaan huomattavasti ja siirtyvät ruokailemaan lähemmäksi talvehtimisalueitaan. Loppukesästä lepakot myös parvelevat, jolloin lepakoita kerääntyy laajalta alueelta yhteen lisääntymään, mikä edistää perimän sekoittumista. Lepakot parveilevat usein talvehtimispaikan läheisyydessä ja parveilun tarkoituksena on myös esitellä kuluneen kesän aikana syntyneille poikasille sopivia talvehtimispaikkoja. Aiemmasta tiedosta poiketen, uudet, vielä meneillään olevat lepakoiden muuttotutkimukset Turun yliopistolla ovat osoittaneet, että myös pohjanlepakko muuttaa kausittain. Muuton aikana lepakoita havaitaan usein huomattavasti enemmän kuin muina aikoina ja jopa harvinaisempien muuttavien lepakoiden havainnot tehdään juuri muutonaikana. Tällöin lepakot ruokailevat ja liikkuvat niille epätyypillisessä maastossa. Elokuun havaintoyöt osuvat juuri parveilu- ja muuttokauden keskelle, joten korkeat havaintomäärät ovat todennäköisesti juuri tämän kausittaisen käytöksen seurausta Yleisiä toimenpidesuosituksia Rakentamista suunniteltaessa ja toteutettaessa tulisi paikallinen valoilmasto säilyttää mahdollisimman lähellä alkuperäistä. Erityisen merkittävä lepakoita karkottava tekijä on valaistuksen ajattelematon käyttö, sillä monet lepakot (etenkin siipat ja korvayökkö) karttavat valaistuja ympäristöjä. Valaistut ja suurikokoiset tielinjat ja piha-alueet tuottavat siis hyvin voimakkaan estevaikutuksen lepakoiden liikkumiselle. Tärkeätä on esimerkiksi valokeiloja suuntaamalla ja varjostimia käyttämällä valaista pelkästään haluttuja kohteita ja siten tuottaa mahdollisimman vähän hajavaloa. Muita apukeinoja ovat esimerkiksi teiden yli kurottuva kasvillisuus ja siltojen valaisemattomat hämäräsuojavyöhykkeet (Bach ym. 2004, Limpens ym. 2005). Pohjanlepakkoa valaistus ei niinkään haittaa, mutta jos teiden tai asutuksen valaistus tunkeutuu lepakoiden lentoreitteinä toimivien viherkäytävien tai saalistusalueiden sisäosiin saakka, ainakin siippalajit todennäköisesti katoavat alueelta (esim. Rydell 1992). Lepakoiden elinympäristöjen suojelussa tulee huomioida etenkin eri elinympäristökuvioita yhdistävät rakenteet, kuten puukujat tai pensasaitarivit. Piilopaikkoja tarjoavia onttoja puita ja vanhoja rakennuksia ei saa suotta hävittää. Piilopaikoiksi voi sopiville alueille
9 Hämeenlinnan asemakaava-alueiden lepakkoselvitys vuonna ripustaa myös lepakkopönttöjä. Vaateliaat viiksisiippalajien edustajat kärsivät avoimen alueen lisääntymisestä. Viiksiippalajien suojelemiseksi on myös säilytettävä niiden suosimia suojaisia, holvimaisen rakenteen omaavia metsäpolkuja Siirinkadun asemakaavan arvioidut vaikutukset lepakoille Koska lepakoille hyvin sopivia elinympäristöjä ei ole suunniteltujen rakennuspaikkojen läheisyydessä, lepakoille ei näin ollen arvioida aiheutuvan hankkeesta haittaa.
10 Hämeenlinnan asemakaava-alueiden lepakkoselvitys vuonna Kuva 2. Lepakkohavainnot ja lepakoille tärkeät alueet viidellä selvitysalueella selä siirtymäreitit selvitysalueiden ulkopuolella. Tarkemmat havaintokartat liitteessä 2.
11 Hämeenlinnan asemakaava-alueiden lepakkoselvitys vuonna Kirjallisuus Bach, L., Burkhardt, P. ja Limpens, H. G. J. A. 2004: Tunnels as possibility to connect bat habitats. Mammalia 68: de Jong, J. 1994: Habitat Use, Home-Range and Activity Pattern of the Northern Bat, Eptesicus-Nilssoni, in a Hemiboreal Coniferous Forest. Mammalia 58: Dietz, C., Nill, D. ja Helversen, O. V. 2009: Handbook of the Bats of Europe and Northwest Africa. A & C Black Publishers Ltd. Encarnacao, J. A., Kierdorf, U., Holweg, D., Jasnoch, U. ja Wolters, V. 2005: Sex-related differences in roost-site selection by Daubenton s bats (Myotis daubentonii) during the nursery period. Mammal Rev. 35: Encarnacao, J. A. 2012: Spatiotemporal pattern of local sexual segregation in a tree-dwelling temperate bat Myotis daubentonii. J. Ethol. 30: Hedenström, A. 2009: Optimal migration strategies in bats. J. Mammal. 90: Hutterer, R., Ivanova, T., Meyer-Cords, C. ja Rodrigues, L. 2005: Bat Migrations in Europe. A review of banding data and literature. Naturschutz und Biologische Vielfalt, Heft 28, Federal Agency for Nature Conservation, Bonn. Johansson, M. ja de Jong, J. 1996: Bat species diversity in a lake archipelago in central Sweden. Biodivers. Conserv. 5: Limpens, H. G. J. A., Twisk, P. ja Veenbaas, G. 2005: Bats and road construction. Rijkswaterstaat, Dienst Weg- en Waterbouwkunde, Delft, the Netherlands & Vereniging voor Zoogdierkunde en Zoogdierbescherming, Arnhem. DWW Luonnonsuojeluasetus 1997/2005: annettu luonnonsuojeluasetus (160/1997) ja sen annettu muutos (913/2005) [http://www.finlex.fi/fi/laki/alkup/1997/ ]. Luonnonsuojelulaki 1996: annettu luonnonsuojelulaki (1096/1996) [http://www.finlex.fi/fi/laki/alkup/1996/ ] ja luonnonsuojelulain perustelut (HE 79/1996) [http://www.finlex.fi/fi/esitykset/he/1996/ ]. Rassi, P., Alanen, A., Kanerva, T. ja Mannerkoski, I. (toim.) 2001: Suomen lajien uhanalaisuus Ympäristöministeriö & Suomen ympäristökeskus, Helsinki. Rassi, P., Hyvärinen, E., Juslén, A. ja Mannerkoski, I. (toim.) 2010: Suomen lajien uhanalaisuus Punainen kirja Ympäristöministeriö & Suomen ympäristökeskus, Helsinki. Rydell, J. 1992: Exploitation of insects around streetlamps by bats in Sweden. Funct. Ecol. 6: Shirley, M. D. F., Armitage, V. L., Barden, T. L., Gough, M., Lurz, P. W. W., Oatway, D. E., South, A. B. ja Rushton, S. P. 2001: Assessing the impact of a music festival on the emergence behaviour of a breeding colony of Daubenton s bats (Myotis daubentonii). J. Zool. 254: Siivonen, L. & Sulkava, S. 1994: Pohjolan nisäkkäät. Otavan Kirjapaino Oy.
12 Hämeenlinnan asemakaava-alueiden lepakkoselvitys vuonna Stone, E. L., Jones, G. ja Harris, S. 2009: Street Lighting Disturbs Commuting Bats. Curr. Biol. 19: Stone, E. L., Jones, G. ja Harris, S. 2012: Conserving energy at a cost to biodiversity? Impacts of LED lighting on bats. Glob. Change Biol. 18: Suomen lepakkotieteellinen yhdistys 2008: Isolepakko. Internet-sivu, [http://www.lepakko.org/index.php?id=456] viitattu Suomen lepakkotieteellinen yhdistys 2011: Suomen lepakkotieteellinen yhdistys ry:n suositus lepakkokartoituksista luontokartoittajille, tilaajille ja viranomaisille. [http://www.lepakko.fi/docs/slty_lepakkokartoitusohjeet.pdf] Söderman, T. 2003: Luontoselvitykset ja luontovaikutusten arviointi kaavoituksessa, YVA-menettelyssä ja Natura-arvioinnissa. Ympäristöopas 109, Suomen ympäristökeskus, Helsinki. Wermundsen, T. ja Siivonen, Y. 2008: Foraging habitats of bats in southern Finland. Acta Theriol. (Warsz.) 53: Wermundsen, T. ja Siivonen, Y. 2010: Seasonal variation in use of winter roosts by five bat species in southeast Finland. Cent. Eur. J. Biol. 5: Ympäristöministeriö 2007: Suomessa esiintyvät luontodirektiivin II, IV ja V -liitteen lajit. Internet-sivut, [http://www.ymparisto.fi/download/noname/%7b0bc25aa1-899e-4f1a-a77e- 3D2DA2E3354D%7D/77457] viitattu
13 Hämeenlinnan asemakaava-alueiden lepakkoselvitys vuonna Liite 1. Menetelmäkuvaus Työn tavoitteet olivat: Lepakoille tärkeiden ruokailualueiden selvittäminen Lepakoille tärkeiden talvehtimis-, lisääntymis- ja päiväpiilojen havainnointi. Alueita tarkasteltiin etukäteen maastokartan ja ilmakuvien perusteella. Tässä vaiheessa alueilta määritettiin silmämääräisesti lepakoille mahdollisesti sopivat elinalueet, joihin kiinnitettäisiin erityistä huomiota kartoitusöinä. Kartoitusyöt olivat 31.5., 1.6., 2.6., 12.6., 13.6., 26.6., 19.7., 20.7., 21.7, 23.7., 7.8., ja Maastokartoituksen ja raportoinnin teki FT Thomas Lilley. FM Jenni Prokkola osallistui kartoituksiin 31.5., 1.6. ja 2.6. Sääolosuhteet olivat kartoitusöinä lepakoiden saalistukselle otollisia: Lämpötila > 8 C sekä kartoituksen alkaessa että päättyessä, tuuli < 2 m/s, ei sadetta. Alueilla käyntiä suunniteltaessa otettiin huomioon lepakoille tärkeät saalistusalueet sekä mahdolliset levähtämis- ja lisääntymispaikat. Jälkimmäisinä toimivat asuinrakennukset, vanhat metsiköt ja yksittäiset vanhat haavat/männyt/koivut. Saalistusalueina saattavat toimia pienet vesistöt, pienaukot (esim. talojen pihat) sekä sopivan sulkeutuneet metsätiet, joissa on holvimainen rakenne, ja varttuneet metsät, joissa on sopivan peittävä latvusto. Metsätiet ovat usein lepakoiden suosimia reittejä päiväpiiloilta saalistusalueille ja ovat erityisesti pohjanlepakoilla ja viiksisiippalajeilla saalistuskäytössä latvuston avonaisuudesta riippuen. Hämeenlinnan selvitysalueilla erityistä huomiota kiinnitettiin paikkakohtaisesti seuraaviin seikkoihin: 1. Siirin läpi virtaava joki/puro ja sen varrella kasvava puusto. 2. Kantolanniemen siirtolapuutarha ja sen eteläpuolella sijaitseva sekametsä. 3. Etelärannalla ei arvioitu olevan lepakoille tärkeitä alueita yksittäisiä rannan puita lukuun ottamatta. 4. Varikonniemessä lähes koko alueen kattava sekametsä ja ranta. 5. Aulangon itäpuolen ranta ja sekametsä sekä alueen itärajan tuntumassa sijaitseva luonnonsuojelualue. Kartoitus suoritettiin jalan käyttäen apuna kiikareita, GPS-laitetta ja ultraäänitallenninta (Wildlife Acoustics EM-3). Tallentimen muistikortille kertynyt data analysoitiin Wildlife Acousticsin Songscope-ohjelmistolla. Kartoituksen ja arvioinnin perusteena on käytetty julkaistua tieteellistä materiaalia Suomessa esiintyvien lepakoiden elinympäristövalinnasta (de Jong 1994, Johansson & de Jong 1996, Wermundsen & Siivonen 2008 ja 2010 sekä Dietz ym. 2009) ja ohjeina Suomen lepakkotieteellisen yhdistyksen (2011) laatimia kartoitusohjeita. Kartoitusreitistö on merkitty kuviin 1.1.a d. Lepakoille tärkeät alueet Alueiden arvo lepakoille luokitellaan Suomen lepakkotieteellisen yhdistyksen (2011) antaman ohjeistuksen mukaan: Luokka I: Lisääntymis- tai levähdyspaikka. Hävittäminen tai heikentäminen luonnonsuojelulaissa kielletty.
14 Hämeenlinnan asemakaava-alueiden lepakkoselvitys vuonna Luokka II: Tärkeä ruokailualue tai siirtymäreitti. Maankäytössä huomioitava alueen arvo lepakoille (EUROBATS sopimus). Luokka III: Muu lepakoiden käyttämä alue. Maankäytössä mahdollisuuksien mukaan huomioitava alueen arvo lepakoille.
15 Hämeenlinnan asemakaava-alueiden lepakkoselvitys vuonna Kuva 1.1.a ja 1.1.b Lepakkoselvityksissä kuljetut reitit Siirin (1) sekä Kantolanniemen- Luukkaanlahden (2) ja Etelärannan (3) selvitysalueilla.
16 Hämeenlinnan asemakaava-alueiden lepakkoselvitys vuonna Kuvat 1.1.c ja 1.1.d Lepakkoselvityksissä kuljetut reitit Varikonniemen (4) ja Aulangon siirtolapuutarhan (5) selvitysalueilla.
17 Hämeenlinnan asemakaava-alueiden lepakkoselvitys vuonna Liite 2. Lepakkoselvityksen tulokset Taulukko 2.1. Lepakkohavainnot. PVM AIKA X* Y* LAJI Lukumäärä** : Viiksisiippalaji : Pohjanlepakko : Pohjanlepakko : Pohjanlepakko : Pohjanlepakko : Vesisiippa : Viiksisiippalaji : Vesisiippa : Pohjanlepakko : Pohjanlepakko : Pohjanlepakko : Pohjanlepakko : Pohjanlepakko : Pohjanlepakko : Viiksisiippalaji : Pohjanlepakko : Pohjanlepakko : Pohjanlepakko : Pohjanlepakko : Pohjanlepakko : Viiksisiippalaji : Pohjanlepakko : Pohjanlepakko : Pohjanlepakko : Pohjanlepakko : Pohjanlepakko : Pohjanlepakko : Pohjanlepakko : Pohjanlepakko : Pohjanlepakko : Pohjanlepakko : Pohjanlepakko : Pohjanlepakko : Viiksisiippalaji : Pohjanlepakko : Pohjanlepakko : Pohjanlepakko : Pohjanlepakko
18 Hämeenlinnan asemakaava-alueiden lepakkoselvitys vuonna : Pohjanlepakko : Pohjanlepakko : Pohjanlepakko : Pohjanlepakko : Pohjanlepakko : Pohjanlepakko : Pohjanlepakko : Pohjanlepakko : Pohjanlepakko : Pohjanlepakko : Viiksisiippalaji : Viiksisiippalaji : Vesisiippa : Vesisiippa : Viiksisiippalaji : Viiksisiippalaji : Viiksisiippalaji : Viiksisiippalaji : Viiksisiippalaji : Pohjanlepakko : Pohjanlepakko : Pohjanlepakko : Pohjanlepakko : Vesisiippa : Pohjanlepakko > : Vesisiippa : Vesisiippa : Pohjanlepakko : Pohjanlepakko : Pohjanlepakko : Viiksisiippalaji : Pohjanlepakko : Pohjanlepakko : Pohjanlepakko : Viiksisiippalaji : Viiksisiippalaji : Pohjanlepakko > : Viiksisiippalaji : Pohjanlepakko : Pohjanlepakko : Vesisiippa : Vesisiippa > : Pohjanlepakko : Pohjanlepakko >6
19 Hämeenlinnan asemakaava-alueiden lepakkoselvitys vuonna : Pohjanlepakko : Vesisiippa : Pohjanlepakko : Pohjanlepakko : Pohjanlepakko : Pohjanlepakko : Pohjanlepakko : Pohjanlepakko : Pohjanlepakko : Pohjanlepakko : Viiksisiippalaji : Viiksisiippalaji : Viiksisiippalaji : Viiksisiippalaji : Vesisiippa : Viiksisiippalaji : Pohjanlepakko : Pohjanlepakko > : Vesisiippa > : Viiksisiippalaji : Vesisiippa > : Pohjanlepakko : Isolepakko : Pohjanlepakko : Viiksisiippalaji : Pohjanlepakko : Pohjanlepakko : Pohjanlepakko : Pohjanlepakko : Viiksisiippalaji > : Viiksisiippalaji : Pohjanlepakko * EUREF-FIN-TM35FIN * *Tyhjä solu Lukumäärä-sarakkeessa merkitsee yhtä havaittua yksilöä.
20 Kuva 2.1. Lepakkohavainnot Siirin selvitysalueella sekä siirtymäreitit selvitysalueen ulkopuolella
21 Kuva 2.2. Lepakkohavainnot ja lepakoille tärkeä alue Kantolanniemen ja Luukkaanlahden selvitysalueella sekä siirtymäreitit selvitysalueen ulkopuolella.
22 Kuva 2.3. Lepakkohavainnot ja lepakoille tärkeä alue Etelärannan selvitysalueella sekä siirtymäreitit selvitysalueen ulkopuolella.
23 Kuva 2.4. Lepakkohavainnot ja lepakoille tärkeä alue Varikonniemen selvitysalueella sekä siirtymäreitit selvitysalueen ulkopuolella.
24 Kuva 2.5. Lepakkohavainnot ja lepakoille tärkeä alue Aulangon siirtolapuutarhan selvitysalueella sekä siirtymäreitit selvitysalueen ulkopuolella.
25 Hämeenlinnan asemakaava-alueiden lepakkoselvitys Liite 3. Taustatietoa Suomen lepakoista Kirjoittajat: Mikko Erkinaro, Paavo Hellstedt, Thomas Lilley ja Marko Nieminen. Suomessa on tavattu 13 lepakkolajia: pohjanlepakko (Eptesicus nilssonii), etelänlepakko (E. serotinus), vesisiippa (Myotis daubentonii), isoviiksisiippa (M. brandtii), viiksisiippa (M. mystacinus), ripsisiippa (M. nattereri), lampisiippa (M. dasycneme), korvayökkö (Plecotus auritus), isolepakko (Nyctalus noctula), kimolepakko (Vespertilio murinus), pikkulepakko (Pipistrellus nathusii), vaivaislepakko (P. pipistrellus) ja kääpiölepakko (P. pygmaeus). Kaikki kuuluvat heimoon Vespertilionidae. Seitsemän lajin (pohjanlepakko, pikkulepakko, vesisiippa, isoviiksisiippa, viiksisiippa, ripsisiippa ja korvayökkö) on todettu varmasti lisääntyneen maassamme ja isolepakon lisääntymistä Suomessa pidetään mahdollisena. Yleisimmät lajit Pohjanlepakko on pohjoisimmaksi levinnyt, sopeutuvainen laji. Se on vähemmän altis häiriöille kuin siipat. Kanta on viime vuosina runsastunut Suomessa. Vesisiippa on suhteellisen yleinen. Se on vesistöistä riippuvainen ja saalistaa veden pintakalvolla tai rannan ruovikossa, mutta voi myös siirtyä saalistamaan rantametsiin. Vesisiippa voi muodostaa suuria yhdyskuntia. Isoviiksisiippa ja viiksisiippa ovat pienikokoisia metsälajeja, jotka eivät mielellään liiku aukeilla paikoilla. Ne kärsivät eniten ympäristön muutoksista ja kantojen arvellaan taantuneen. Viiksisiippalajit myös välttävät voimakkaasti keinovaloa. Lajeja on vaikea erottaa toisistaan, joten ne joudutaan käsittelemään yhdessä. Korvayökkö on kulttuuriympäristön laji, joka lentelee pihoilla, puistoissa ja teiden yllä. Lepakoiden ekologiaa Lepakot parittelevat loppukesällä ja naaras varastoi siittiöt kehoonsa talven yli. Lepakkonaaraat hedelmöittyvät keväällä ilman lämmetessä ja kantoaika on vrk lajikohtaisesti vaihdellen. Yleensä lepakot synnyttävät yhden poikasen kerrallaan, mutta joillain lajeilla kaksoset ovat verraten yleisiä. Suomessa lepakkonaaraat synnyttävät yleensä kesäkuussa ja pesimiskoloniat hajoavat heinäkuun loppuun mennessä. Pesäpaikat sijaitsevat usein erilaisissa rakennuksissa, mutta myös kivikasoissa, puunkoloissa ja linnun- tai lepakonpöntöissä. Suomen kaikki lepakkolajit syövät selkärangattomia eläimiä, pääasiassa lentäviä hyönteisiä. Korvayökkö saalistaa myös puunrungoilta ja seiniltä hyönteisiä ja hämähäkkejä, ja vesisiippa veden pinnalla olevia hyönteisiä. Lepakot ovat sopeutuneet saalistamaan hämärän ja pimeän aikaan. Ne lentävät ja ruokailevat käyttäen kaikuluotainjärjestelmää, joka mahdollistaa myös niiden havainnoinnin ns. lepakkodetektorilla. Lepakkodetektori muuntaa korkeataajuuksiset, ihmiskorvalle kuulumattomat yliäänet kuultaviksi. Kaikki Suomessa tavatut lepakot horrostavat talvisin. Niiden talvehtimispaikkavaatimukset vaihtelevat, mutta pääsääntöisesti ne tarvitsevat suojaisia, tarpeeksi kosteita ja lämpimiä paikkoja. Kivikasat, siltarummut, talojen vintit ja kellarit sekä luolat ovat otollisia talvehtimispaikkoja. Talvehtimisen aikana lepakot ovat herkkiä häiriöille: jo pienet lämpötilan muutokset tai vaikkapa valo voivat haitata niitä (Speakman ym. 1991, Thomas
26 Hämeenlinnan asemakaava-alueiden lepakkoselvitys ). Tämän vuoksi on tärkeää, että lepakoiden talvehtimispaikat ovat vakaita ja rauhallisia. Lähes kaikki Suomen kolmestatoista lepakkolajia hyödyntävät rakennuksia joko kesällä piilopaikkana tai talvella horrostuspaikkanaan. Etenkin naaraat muodostavat kesällä lämpimille ullakoille ja välikaton rakenteisiin lisääntymisyhdyskuntia. Tilojen korkea lämpötila on eduksi naaraille, jotka eivät imetyksen aikana voi vaipua energiaasäästävään päivähorrokseen vaan joutuvat pitämään aineenvaihduntansa korkealla maidontuotantoa varten. Korkea ympäristön lämpötila vähentää energiankäytön tarvetta kehon lämmitykseen. Lisäksi lähes karvattomina syntyvien poikasten lämmönhukka minimoidaan viipymällä lämpimässä tilassa kunnes poikaset ovat lentokykyisiä. Etenkin vanhojen talojen kellarit puolestaan tarjoavat lepakoille tasaisen viileän ja kostean ympäristön horrostamista varten. Siippalajimme horrostavat mielellään 7 10 C:een lämpötilassa, joka on yleinen talvisin etenkin hylättyjen talojen kellareissa. Tasainen ja alhainen lämpötila sekä riittävän korkea ilmankosteus ovat edellytyksiä onnistuneelle horrostusjaksolle. Vaihtelut lämpötilassa aiheuttavat energeettisiä kustannuksia, jolloin lepakon rasvavarastot saattavat loppua ennen kevättä kohtalokkain seurauksin. Liian alhainen ilmankosteus sen sijaan aiheuttaa lepakon dehydraatiota, joka niin ikään saattaa johtaa lepakon kuolemaan. Suomen runsaslukuisimpien lajien talvehtimispaikat saattavat olla pitkänkin matkan päässä kesäisistä asuinpaikoistaan. Kuuden lajin (isolepakko, pikkulepakko, vaivaislepakko, kääpiölepakko, kimolepakko ja etelänlepakko) uskotaan muuttavan talveksi etelämmäksi ja loppujen jäävän maahamme talvehtimaan (Schober ja Grimmberger 1997, Kyheröinen ym. 2006, Salovaara 2007, Lappalainen 2008). Osa lajeistamme muuttaa pitkiäkin matkoja kausittain; syksyisin etelään talvehtimisalueille horrostamaan ja vastavuoroisesti keväisin pohjoiseen lisääntymään. On tyypillistä, että vain naaraat muuttavat pohjoiseen lisääntymiskaudella, jolloin pohjolan korkeat hyönteistiheydet tekevät muuton riskeineen kannattavaksi raskaana oleville naaraille. Suomessa talvehtivat lajit saattavat tehdä joidenkin satojen kilometrien siirtymiä kausittain, mutta varsinaiset muuttavat lepakkolajimme saattavat siirtyä jopa n km talvehtimisalueilleen. Syysmuutto tapahtuu elokuun puolesta välistä noin syyskuun puoleenväliin. Muutto tapahtuu hyvin eri tavalla kuin linnuilla. Lepakot muuttavat maksimissaan vain n. 50 km yössä, pysähdellen välillä ruokailemaan ja etsimään päiväpiiloa (Hedenström 2009). Lepakoiden muutto on kokonaismatkaltaan monien lintulajien matkoja lyhyempi, sillä suurin osa lajeista talvehtii Keski-Euroopassa (Hutterer ym. 2005). Eri lepakkolajien suhde elinympäristöönsä poikkeaa suurestikin toisistaan. Siipien muoto, kaikuluotausäänen rakenne, tyypilliset saalistusympäristöt, lentonopeus ja ketteryys liittyvät kiinteästi toisiinsa (Fenton 1986, Norberg & Rayner 1987, Bogdanowicz ym. 1999). Esimerkiksi pohjanlepakko on nopea, kestävä ja melko korkealla lentävä laji, jolla on pitkät, suipohkot siivet ja voimakkaat kaikuluotausäänet. Korvayököllä taas on lyhyemmät ja pyöreämmät siivet, hiljainen kaikuluotausääni, valtavat korvat saaliseläinten kuunteluun ja hidas, mutta ketterä lentotyyli hyönteisten jahtaamiseen pinnoilta ja lehvästöstä (Baagøe 1987, Norberg & Rayner 1987). Lentokykynsä ansiosta lepakot voivat liikkua nopeasti paikasta toiseen jopa samankokoisia lintuja pienemmällä energiankäytöllä (Neuweiler 1993, Winter & von Helversen 1998). Liikkuvuus antaa lepakoille mahdollisuuden lukuisten erilaisten elinympäristöjen käyttöön esim. saalistukseen ja vähentää näin riippuvuutta tietyntyyppisestä ympäristöstä. Eri lepakkolajit tosin poikkeavat paljonkin toisistaan kyvyissään ylittää maisemarakenteellisia
27 Hämeenlinnan asemakaava-alueiden lepakkoselvitys esteitä esim. lentonopeudessa tai alttiudessa petojen (tyypillisesti pienten haukkojen) saalistukselle (Baagøe 1987, Norberg & Rayner 1987, Jones & Rydell 1994, Fenton 2003). Metsäiset alueet ja erilaisiin vesistöihin liittyvät ympäristöt ovat lepakoille merkittävimpiä elinympäristöjä (Hutson ym. 2001). Muita lepakoiden kannalta erityisen tärkeitä maisemaelementtejä ovat ns. ekologiset käytävät eli eri elinympäristökuvioita yhdistävät rakenteet, kuten puukujat tai pensasaitarivit (Jüdes 1989, Limpens & Kapteyn 1991, Verboom 1998). Nämä käytävät toimivat lepakoille suunnistusapuna esim. pesäpiilon ja saalistusalueiden välillä, saalistusalueena itsessään, tuulensuojana ja pakopaikkana pedoilta (Holmes 1996, Verboom 1998). Lepakoita uhkaavat ihmistoimet Maankäytön muutokset vaikuttavat lepakkolajeihin eri tavoin. Pohjanlepakko ja vesisiippa ovat sopeutuvaisimpia muuttuviin olosuhteisiin. Pohjanlepakko lentää korkealla ja nopeasti ja vesisiippa pitkin vesiväyliä, joten ne eivät ole erityisen riippuvaisia esim. sulkeutuneen kasvillisuuden tarjoamasta suojasta. Toisin on elinympäristönsä suhteen vaateliaampien lajien kanssa, jotka viihtyvät pienipiirteisessä elinpiirissä (viiksisiipat, korvayökkö ja ripsisiippa). Nämä lajit kärsivät lentokykynsä, suosimiensa saalislajien ja kaikuluotausääntensä rakenteen takia selvästi enemmän elinympäristön muutoksista (mm. käytävien poistuminen, metsärakenteen muuttuminen yksitoikkoisemmaksi, avonaisen eli turvattoman elinympäristön määrän lisääntyminen) (Baagøe 1987, Mayle 1990, Duchamp & Swihart 2008). Kaikkia lepakoita koskettavia muutoksia ovat myös sopivien piilopaikkojen väheneminen esim. vanhojen rakennusten purkaminen ja onttojen puiden kaataminen sekä elinympäristöjen pirstoutumisesta johtuva elinpaikkojen tuhoutuminen, populaatioiden eristyminen ja lentoreittien katkeaminen (Klausnitzer 1987, Hutson ym. 2001). Pohjoisilla leveyspiireillä parveilu- ja talvipiilot sijaitsevat yleensä erilaisissa ihmisten tekemissä rakenteissa ja ne ovatkin hyvin tärkeitä lepakkopopulaatioiden välisen geenivaihdon kannalta, kunhan vain populaatioiden kulkuyhteydet säilyvät (Kerth ym. 2003, Parsons ym. 2003, Veith ym. 2004, Furmankiewicz & Altringham 2007). Teiden negatiivinen vaikutus voi olla suuri erityisesti hitaasti ja matalalla lentäviin lepakoihin sekä liikenteen tappovaikutuksen että väylien valaisemisen vuoksi (Limpens ym. 2005, Coffin 2007). Erityisen vaarallisissa kohdissa kohtaavat lineaariset maisemaelementit, kuten tielinja ja puurivi tai metsänreuna (Kiefer ym. 1995, Lesiński 2007, 2008). Lepakoiden suojelu Kaikki Suomessa tavattavat lepakkolajit ovat rauhoitettuja. Kaikki lepakkolajimme kuuluvat EU:n Luontodirektiivin liitteen IV (a) lajilistaan ja Luonnonsuojelulain 49 :n mukaan lepakoiden lisääntymis- ja levähdyspaikkojen hävittäminen ja heikentäminen on kiellettyä. Näitä ovat lisääntymispaikat, muut kesä-, kevät- ja syysaikaiset päiväpiilot sekä talvehtimispaikat. Ripsisiippa on Suomessa arvioitu erittäin uhanalaiseksi (EN) lajiksi ja pikkulepakko vaarantuneeksi (VU) uusimman, vuonna 2010 valmistuneen uhanalaisuusarvioinnin mukaan (Rassi ym. 2010). Tämän lisäksi Suomi on osapuolena Euroopan lepakoidensuojelusopimuksessa (EUROBATS 1999). Sopimus velvoittaa osapuolimaita huolehtimaan lepakoiden suojelusta lainsäädännön kautta sekä tutkimusta ja kartoituksia lisäämällä. EUROBATSsopimuksen mukaan osapuolimaiden tulee pyrkiä säästämään lepakoille tärkeitä ruokailualueita sekä siirtymä- ja muuttoreittejä (Kyheröinen ym. 2006).
28 Hämeenlinnan asemakaava-alueiden lepakkoselvitys Lähteet Baagøe, H. J. 1987: The Scandinavian bat fauna: adaptive wing morphology and free flight in the field. Teoksessa: Fenton, M. B., P. Racey & J. M. V. Rayner (toim.), Recent advances in the study of bats, s Cambridge University Press. Cambridge. Bach, L., P. Burkhardt & H. G. J. A. Limpens 2004: Tunnels as possibility to connect bat habitats. Mammalia 68: Bogdanowicz, W., M. B. Fenton & K. Daleszczyk 1999: The relationships between echolocation calls, morphology and diet in insectivorous bats. J. Zool. Lond. 247: Coffin, A. W. 2007: From roadkill to road ecology: A review of the ecological effects of roads. J. Tran. Geogr. 15: Duchamp, J. E. & R. K. Swihart 2008: Shifts in bat community structure related to evolved traits and features of human-altered landscapes. Landscape Ecol. 23: Fenton, M. B. 1986: Design of bat echolocation calls: implications for foraging ecology and communication. Mammalia 50: Fenton, M. B. 2003: Science and the conservation of bats: where to next? Wildl. Soc. Bull. 31:6-15. Furmankiewicz, J. & J. Altringham 2007: Genetic structure in a swarming brown long-eared bat (Plecotus auritus) population: evidence for mating at swarming sites. Cons. Genet. 8: Hedenström, A. 2009: Optimal migration strategies in bats. J. Mammal. 90: Holmes, M. 1996: Bats and trees in Britain. Teoksessa: Barclay, R. M. R. & R. M. Brigham (toim.), Bats and Forests Symposium, October 19-21, 1995, s Victoria, British Columbia, Canada. Res. Br., B.C. Min. For. Victoria, B.C. Work. Pap. 23/1996. Hutson, A. M., S. P. Mickleburgh & P. A. Racey (koonneet) 2001: Microchiropteran bats: global status survey and conservation action plan. IUCN/SSC Chiroptera Specialist Group. IUCN, Gland & Cambridge. Hutterer, R., Ivanova, T., Meyer-Cords, C. ja Rodrigues, L. 2005: Bat Migrations in Europe. A review of banding data and literature. Naturschutz und Biologische Vielfalt, Heft 28, Federal Agency for Nature Conservation, Bonn. Jones, G. & J. Rydell 1994: Foraging strategy and predation risk as factors influencing emergence time in echolocating bats. Phil. Trans. R. Soc. Lond. B 346: Jüdes, U. 1989: Analysis of the distribution of flying bats along line-transects. Teoksessa: Hanák, V., I. Horácek & J. Gaisler (toim.), European Bat Research 1987, s Charles University Press, Praha. Kerth, G., A. Kiefer, C. Trappmann & M. Weishaar 2003: High gene diversity at swarming sites suggest hot spots for gene flow in the endangered Bechstein s bat. Cons. Genet. 4: Kiefer, A., H. Merz, W. Rackow, H. Roer & D. Schlegel 1995: Bats as traffic casualties in Germany. Myotis 32-33: Klausnitzer, B. 1987: Ökologie der Großstadtfauna. Gustav Fischer Verlag, Stuttgart & New York. Kyheröinen, E.-M., M. Osara & T. Stjernberg 2006: Agreement on the conservation of the populations of
29 Hämeenlinnan asemakaava-alueiden lepakkoselvitys European bats. National implementation report of Finland. Inf. EUROBATS. MoP5.19. Ympäristöministeriö ja Luonnontieteellinen keskusmuseo, Helsinki. Lappalainen, M. 2008: Suomeen uusi nisäkäslaji: Etelänlepakko ilmestyi Hankoon. Suomen Luonto 2008(8):33. Lesiński, G. 2007: Bat road casualties and factors determining their number. Mammalia 71: Lesiński, G. 2008: Linear landscape elements and bat casualties on roads an example. Ann. Zool. Fenn. 45: Limpens, H. J. G. A. & K. Kapteyn 1991: Bats, their behaviour and linear landscape elements. Myotis 29: Limpens, H. G. J. A., P. Twisk & G. Veenbaas 2005: Bats and road construction. Rijkswaterstaat, Dienst Weg- en Waterbouwkunde, Delft, the Netherlands & Vereniging voor Zoogdierkunde en Zoogdierbescherming, Arnhem, the Netherlands. DWW Mayle, B. A. 1990: A biological basis for bat conservation in British woodlands - a review. Mammal Rev. 20: Neuweiler, G. 1993: Biologie der Fledermäuse. Georg Thieme Verlag, Stuttgart. Norberg, U. M. & J. M. V. Rayner 1987: Ecological morphology and flight in bats (Mammalia; Chiroptera): wing adaptations, flight performance, foraging strategy and echolocation. Phil. Trans. R. Soc. Lond. B 316: Parsons, K. N., G. Jones, I. Davidson-Watts & F. Greenaway 2003: Swarming of bats at underground sites in Britain implications for conservation. Biol. Cons. 111: Rydell, J. 1992: Exploitation of insects around streetlamps by bats in Sweden. Funct. Ecol. 6: Rassi, P., Hyvärinen, E., Juslén, A. & Mannerkoski, I. (toim.) 2010: Suomen lajien uhanalaisuus Punainen kirja Ympäristöministeriö ja Suomen ympäristökeskus, Helsinki. Salovaara, K. 2007: Kääpiölepakko uusi lepakkolaji Suomessa. Luonnon Tutkija 111(3):100. Schober, W. & E. Grimmberger 1997: The bats of Europe and North America. T.F.H. Publications. Speakman, J. R. 1991: The impact of predation by birds on bat populations in the British Isles. Mammal. Rev. 21: Thomas, D. W. 1995: Hibernating bats are sensitive to nontactile human disturbance. J. Mammal. 76: Veith, M., N. Beer, A. Kiefer, J. Johannesen & A. Seitz 2004: The role of swarming sites for maintaining gene flow in the brown long-eared bat (Plecotus auritus). Heredity 93: Verboom, B. 1998: The use of edge habitats by commuting and foraging bats. IBN Scientific Contributions 10. DLO Institute for Forestry and Nature Research (IBN-DLO), Wageningen. Vihervaara, P. 2004: Lepakoiden esiintymisen vaihtelu Saaristomerellä ja Varsinais-Suomen rannikolla. Turun kaupunki, Ympäristönsuojelutoimisto. Winter, Y. & O. von Helversen 1998: The energy cost of flight: do small bats fly more cheaply than birds? J. Comp. Physiol. B 168:
30 Lansantie 3 D Espoo Pekka Robert Sundell Toimitusjohtaja p Marko Nieminen Dosentti, tutkimuspäällikkö p Kari Nupponen FM, projektipäällikkö p Aapo Ahola LuK, tutkimussuunnittelija p Elina Manninen FM, tutkimussuunnittelija p
Tutkimus- ja suunnittelutoimisto Habitaatti. JYVÄSKYLÄN VARASSAAREN LEPAKKOKARTOITUS 2013 SEKÄ PIILOTUTKIMUSTEN TULOKSET Mikko Erkinaro 17122013
Tutkimus- ja suunnittelutoimisto Habitaatti JYVÄSKYLÄN VARASSAAREN LEPAKKOKARTOITUS 2013 SEKÄ PIILOTUTKIMUSTEN TULOKSET Mikko Erkinaro 17122013 1 Tutkimus- ja suunnittelutoimisto Habitaatti Vapaudenkatu
LAHDEN KAUPUNGIN LEPAKKOKARTOITUS YLEISKAAVAA VARTEN 2009. Mikko Erkinaro 31032010
LAHDEN KAUPUNGIN LEPAKKOKARTOITUS YLEISKAAVAA VARTEN 2009 Mikko Erkinaro 31032010 0 SISÄLLYSLUETTELO 1. JOHDANTO... 2 1.1 Lepakot muuttuvassa maailmassa... 2 1.2 Lepakot ja maisema... 3 1.3 Tutkimuksen
Hämeenlinnan Mykkäsen ja Tertin asemakaava-alueiden lepakkoselvitys vuonna 2011
Hämeenlinnan Mykkäsen ja Tertin asemakaava-alueiden lepakkoselvitys vuonna 2011 Espoo 2011 Hämeenlinnan Mykkäsen ja Tertin asemakaava alueiden lepakkoselvitys 2011 1 Sisällysluettelo Tiivistelmä 2 1. Johdanto
Vihdin Eerolan luontoselvitykset vuonna 2011
Vihdin Eerolan luontoselvitykset vuonna 2011 Espoo 2011 Vihdin Eerolan luontoselvitykset vuonna 2011 1 Sisällysluettelo Tiivistelmä 2 1. Johdanto 3 2. Tulokset 3 2.1. Luontotyyppi- ja kasvillisuusselvitys
Sisällysluettelo. 4. Kirjallisuus 13
Sisällysluettelo Tiivistelmä 2 1. Johdanto 3 2. Tulokset 5 2.1. Havaitut lepakkolajit 5 2.2. Lepakoiden alueellinen esiintyminen 5 2.3. Talvipiilopotentiaali selvitysalueiden luonnonmuodostumissa 7 2.4.